open-index/open-wikipedia-markdown huggingface dataset:
Hestejordene

Hestejordene er et område i skogen mellom Sandås, Rødtvet og Linderud i Oslo. Det er et bakkete landskap med bekkedaler og enger, og ligger på de tidligere Rødtvet og Linderud gårders grunn. Jordbruket i dette området tok slutt på 1960-tallet, omtrent samtidig med at Rødtvet og Linderud ble bebygd. Rødtvet gård var i drift helt fram til 1956, og det er altså ikke lenge siden området var preget av aktiv gårdsdrift, blant annet med beite. Her går turvei og flere stier, og området er mye brukt av lokalbefolkningen. 

Området regnes som verdifullt fordi det er ett av få gjenværende minner om Akers kulturlandskap før byekspansjonen, og det er i tillegg det eneste av sitt slag som ligger innenfor markagrensa. På Hestejordene finner man blant annet mange levninger etter steinbrudd (dagbrudd), tufter etter husmannsplasser, og spor av ulike typer jordbruk. Den ganske åpne løvskogen gjør også at området er et godt sted for fugleelskere - man antar at for eksempel bøksanger og gulsanger hekker her. 

Steinbruddene i dette området ble ofte drevet som tilleggsnæring for småbønder, særlig på slutten av 1800-tallet, da Oslo by hadde en voldsom vekst i byggebransjen. Flere steder på Hestejordene kan man se spor etter slik steindrift.

I 2007 ble det lagt fram en skjøtselsplan for området, utarbeidet i et samarbeid mellom Lillomarkas venner, Sandås Vel og Natur Videregående skole. Målet med denne skjøtselsplanen var å holde jordene og skogen omkring åpne og beholde området attraktivt for lokalbefolkningen, samtidig som naturmangfold og kulturminner ble ivaretatt. Tiltak i tillegg til hogst og rydding var blant annet at det ble satt ut beitedyr - hester og kyr - hver sommer for at gjengroingen skulle begrenses. Et mer langsiktig mål var å sørge for vernestatus for Hestejordene. Dugnadsarbeidet har ført til at biomangfoldet har blitt bevart og til dels reetablert. 

## Litteratur
* Skjøtselsplan for Hestejordene
* Brosjyre: Hestejordene - Kolås. En oase i Groruddalen.
* DNTs turforslag til Hestejordene

## Eksterne lenker
* Youtube-video som viser kuslipp på Hestejordene i mai 2012
Khan Academy

**Khan Academy** er et ikke-kommersielt utdanningsnettsted. Mer enn 100 millioner brukere har løst til sammen 4 milliarder oppgaver. Khan Academys mål er å bidra til «utdanning av høy kvalitet for alle overalt». De første store støttespillerne var Bill & Melinda Gates Foundation og Google. 

Nettstedet har en samling av over 4000 korte forelesninger og mer enn  oppgaver. Det finnes ressurser i fagfelt som matematikk, historie, medisin, finans, fysikk, kjemi, biologi, astronomi, samfunnsøkonomi, kunsthistorie og informatikk. 

## Eksterne lenker
* 
* Khan Academy Norsk prosjekt med å tekste/oversette læringsvideoene til norsk
Aqzjürek Tangatarov

**Aqzjürek Dostykuly Tangatarov** (kasakhisk: ; født 3. september 1986) er en kasakhstansk bryter, som spesialiserer seg i fri stil. Han representerte landet sitt under Sommer-OL 2012 i London, der han tok bronse i 66-kilosklassen.

## Referanser


## Eksterne lenker
*
Rugholt holdeplass

**Rugholt holdeplass** ligger langs Tinnosbanen i Notodden kommune, den ble åpnet 1947. Den har ingen trafikk mer, men er oppført i Jernbaneverkets Network statement og er ikke offisielt nedlagt.

## Referanser

## Eksterne lenker
*Rugholt holdeplass hos Norsk Jernbaneklubb
Soslan Tigiev

**Soslan Tigiev** (født 12. oktober 1983) er en usbekisk tidligere bryter, som spesialiserte seg i fri stil. 

Han tok opprinnelig sølv under Sommer-OL 2008 i Beijing, men ble senere diskvalifisert og fratatt medaljen da retesting av hans dopingprøve fra leken i 2008 viste positivt på turinabol. Han representerte landet sitt under Sommer-OL 2012 i London, der han opprinnelig tok bronse i 74-kilosklassen, men ble senere diskvalifisert og fratatt medaljen på grunn av positiv test for metylheksanamin.

## Referanser


## Eksterne lenker
*
Soronzonboldyn Battsetseg

**Soronzonboldyn Battsetseg** (født 5. mai 1990) er en mongolsk bryter, som spesialiserer seg i fri stil. Hun representerte landet sitt under Sommer-OL 2012 i London, der hun tok bronse i 59-kilosklassen.

Under Sommer-OL 2020 i Tokyo som ble arrangert i 2021, ble hun nummer 5. 

## Referanser


## Eksterne lenker
*
Gråt ikkje mamma

***Gråt ikkje mamma*** er en sang fra albumet *[[Ungdomslaget Ny Von (album)|Ungdomslaget Ny Von]]* med Tromsø-gruppa Ungdomslaget Ny Von fra 1978.
Péter Módos

**Péter Módos** (født 17. desember 1987) er en ungarsk bryter, som spesialiserer seg i gresk-romersk stil. Han representerte landet sitt under Sommer-OL 2012 i London, der han tok bronse i 55-kilosklassen.

## Referanser


## Eksterne lenker
*
Valerij Andrijtsev

**Valerij Oleksandrovytsj Andrijtsev** (ukrainsk Валерій Олександрович Андрійцев født 27. februar 1987) er en ukrainsk bryter, som spesialiserer seg i fri stil. Han representerte landet sitt under Sommer-OL 2012 i London, der han tok sølv i 96-kilosklassen.

## Referanser


## Eksterne lenker
*
Janne Parviainen

**Janne Parviainen** (født 1973 i Finland) er en heavy metal trommeslager, som spiller i bandene Sinergy, Barathrum og Ensiferum.

## Referanser


## Eksterne lenker
* 
* 
*
Malaysias føderale territorier

**Malaysias [[Føderalt territorium|føderale territorier]]** omfatter tre territorier: Kuala Lumpur, Putrajaya og Labuan. De styres direkte av Malaysias føderale regjering, og er derfor ikke del av noen delstat. Kuala Lumpur er landets nasjonale hovedstad, Putrajaya er den administrative hovedstaden, og Labuan er et internasjonalt finanssentrum. Kuala Lumpur og Putrajaya er enklaver i delstaten Selangor, mens Labuan er ei øy utafor kysten av delstaten Sabah på øya Borneo. De føderale territoriene har ei samla befolkning på 1,6 millioner (2004), og dekker et areal på til sammen 381,65 km².

Kuala Lumpur ble Malaysias første føderale territorium 1. februar 1974. Deretter fulgte Labuan 16. april 1984, og Putrajaya 1. februar 2001.

## Se også
* Malaysias føderale territoriers flagg

## Eksterne lenker
*
Labuan

**Labuan** er et føderalt territorium i Malaysia. Det består av øya Labuan og seks mindre øyer, og befinner seg utafor kysten av delstaten Sabah på øya Borneo. Labuan er et viktig økonomisk sentrum, hovedsakelig for olje- og gassvirksomhet. Labuan hadde 85&nbsp;272 innbyggere i 2010, og har et areal på 91,64 km². Labuans hovedstad er Bandar Labuan, tidligere kalt Victoria. Navnet *Labuan* kommer fra det malayiske ordet *labuhan*, som betyr «havn».

## Referanser


## Eksterne lenker
*
Sacco og Vanzetti

**Sacco og Vanzetti** var to italienske anarkister som innvandret til USA, og som i 1927 ble henrettet etter å ha blitt dømt for mord og ran. Saken ble av mange sett på som en politisk prosess og et justismord. Dommen førte til protester over store deler av verden.

## Liv og virke
**Ferdinando Nicola Sacco** ble født 22. april 1891 i Torremaggiore i Foggia i Puglia i Italia, og arbeidet som skomaker. **Bartolomeo Vanzetti** ble født 11. juni 1888 i Villafalletto i Cuneo i Piemonte i Italia, og arbeidet med fiskehandel. Under rettssaken i 1921 nektet de begge skyld, men ble likevel dømt for to mord og ran på en lønningstransport i delstaten Massachusetts i april 1920. Under ranet ble fabrikkens kasserer og en sikkerhetsvakt drept. Utbyttet av ranet var 15&nbsp;766 dollar.

Mange både i USA og andre land mente de to arbeiderne var uskyldige og offer for politisk forfølgelse. På den tiden da de ble arresterte var det sterk frykt for «kommunisme» i USA. Sacco og Vanzetti var kjent for styresmaktene som anarkister, fagforeningsforkjempere og krigsmotstandere, - typiske eksponenter for «*The Red Scare*». I tillegg var de altså innvandrere.

Vanzetti sa det slik i sin siste tale under rettssaken:
:«*I would not wish to a dog or a snake, to the most low and misfortunate creature of the earth — I would not wish to any of them what I have had to suffer for things that I am not guilty of. But my conviction is that I have suffered for things that I am guilty of. I am suffering because I am a radical, and indeed I am a radical; I have suffered because I was an Italian, and indeed I am an Italian.*»

Dommen førte til sterke reaksjoner. Bland dem som protesterte var Albert Einstein, H.G. Wells, Woody Guthrie og George Bernard Shaw. I Boston gikk 250&nbsp;000 i et stille protesttog. I Stockholm demonstrerte over 50&nbsp;000. Under krisearbeidet med å reise restauranten på Hovdetoppen i Gjøvik risset arbeiderne inn «Fuller, 1927», med henvisning til Massachusetts guvernør Alvan T. Fuller som kunne ha reddet de dødsdømte. Inskripsjonen kan ses den dag i dag i betongfundamentet ved siden av en plakett med Sacco og Vanzetti og deres historie.

Michael Musmanno arbeidet gratis i forsvaret av de to som han mente ble urettferdig behandlet. Musmanno var selv motstander av anarkistenes ideologi. Henrettelsen av Sacco og Vanzetti førte til at Musmanno deltok i kampanje mot dødsstraff og var offentlig motstander av dødsstraff resten av livet.

Iverksettelsen av dommen ble utsatt flere ganger. Underveis kom det også fram opplysninger som tydet på at den såkalte «Morelli-banden» hadde stått bak ranet, men dommeren nektet å ta opp saken på nytt. Sacco og Vanzetti ble henrettet i den elektriske stolen natten mellom 22. og 23. august 1927.

De to fikk «oppreisning» i 1977, da guvernøren i Massachusetts femti år etter henrettelsene offisielt underkjente dommen.

## Referanser


## Litteratur
* Bill Bryson: *En sommer: Amerika 1927*
Melbu hovedgård

**Melbu hovedgård** (egentlig Melbo hovedgård) ligger på Melbu i Vesterålen. 

Erich Coldevin (1803-1847) fra Dønnes kjøpte Melbu i 1832. Et tun med den ruvende hovedbygningen som blikkfang ble oppført etterat gamle bygninger var revet. I tillegg til hovedbygningen kom det tjenerbolig, stabbur og vognhus. Alle bygningene er nå tilbakeført til det uttrykket de hadde omkring 1900. Hovedbygningen er også restaurert innvendig. 

Coldevins barnebarn, Christian Frederiksen, startet industriutbyggingen på Melbu ved overgangen fra det 19. til det 20. århundre. Melbu ble forvandlet fra  storgård til landsdelens største industristed. Folketallet økte fra 77 innbyggere i 1891 til ca. 1000 i 1920. Christian Frederiksens store ide var å utnytte lokalt råstoff og bearbeide det mest mulig selv.

Melbu hovedgård opphørte å fungere som bolig omkring 1930, en tid etter at eieren Christian Frederiksen avgikk ved døden. Frem til 1970-tallet hadde bygningene ulike funksjoner, bl.a. jordbruksskole, før det ble overtatt til museumsformål. 

Det er lagt ned en betydelig innsats i å rekonstruere og tilbakeføre hovedbygningen slik den var mellom 1890 og 1920. Hovedbygningen ved Melbu hovedgård er i dag tilrettelagt for arkitektonisk og lokalhistorisk omvisning. Hovedbygningen benyttes også til kulturelle arrangementer, møter, kurs og konserter. Deler av stabburet er også åpent for publikum. Tjenerboligen huser i dag museets kontor og fotoarkiv. Vognhuset har funksjon som verksted og lager. 

En storslått hage foran hovedbygningen er også restaurert. Vest for hovedgården ligger et vidt parkanlegg på 25 mål som delvis er satt i stand og gjort tilgjengelig for allmennheten ved anleggelse av stier og broer. Hagen ble tegnet i engelsk stil i 1890, og i dag finnes det et utvalg gamle stauder samlet fra Vesterålen og Lofoten. Gangstier slynger seg fra hagen og inn i den idylliske parken. 

Melbu hovedgård utgjør i dag kjernen av Vesterålsmuseet som er Museum Nords avdeling på Melbu. 

I tunet ligger en automatisk fredet gårdshaug som dateres til middelalderen. 

## Referanser
Enkeltdistanse-VM på skøyter 1996 – 5000 meter kvinner

**Enkeltdistanse-VM på skøyter 1996 – 5000 meter kvinner** ble arrangert lørdag 16. mars 1996 i Vikingskipet, Hamar. Claudia Pechstein ble verdensmester.

## Resultater

## Eksterne lenker
*  Resultater på data.ISUresults.eu
*  Resultater på www.ISU.html.InfostradaSports.com
*  Resultater på www.SpeedSkatingNews.info.
*  Resultater på www.SpeedSkatingStats.com.
*  Resultater på The-Sports.org.
Kyrkjeskipet

**Kyrkjeskipet** er en fjelltopp i Mühlig-Hofmannfjella i Dronning Maud Land. Toppen ligger rett nord for Kapellet og dominerer den nordøstre delen av Jøkulkyrkja, Dronning Maud Lands høyeste fjell. Høyeste punkt måler 3083 moh.

Området ble flyfotografert og undersøkt under den norske antarktisekspedisjonen 1956–60. Dette dannet grunnlag for utarbeidelse av kart over området, og i samme forbindelse ble toppen navngitt.

## Se også
*Liste over fjell i Dronning Maud Land

## Referanser
Kristine Haugen

**Kristine Haugen** (født 1988) er en norsk tidligere fotballspiller fra Trondheim. 
Hun spilte for toppserielaget Kattem, og gikk til Trondheims-Ørn i 2013 da 
Kattem måtte trekke laget fra Toppserien.

## Referanser


## Eksterne lenker
* Profil på Trondheims-Ørns hjemmeside
Maria Olsvik

**Maria Olsvik** (født 23. september 1994) er en norsk tidligere fotballspiller fra Malvik i Trøndelag.

## Klubbkarriere
Hun spilte for toppserielaget Kattem, men etter at klubben måtte trekke laget fra Toppserien gikk hun til daværende Trondheims-Ørn i 2013, slik som flere andre spillere gjorde, deriblant Guro Reiten. 

I 2020 gikk hun glipp av den første sesongen etter at Trondheims-Ørn ble til Rosenborg, da hun ventet sitt første barn. Rosenborg tok sølv i Toppserien det året, etter at Trondheims-Ørn har havnet rundt midt på tabellen alle de sesongene Olsvik har spilt i klubben. Hun kom derimot sterkt tilbake i 2021 og var med å ta sølv med Rosenborg den sesongen. Martin Sjögren har blant annet uttalt at ikke har opplevd mange som kommer tilbake på et så høyt nivå etter å ha blitt mor, og at hun viser at karrieren ikke trenger å være over selv om man får barn.

## Landslagskarriere
Olsvik har til kamper og ett mål for aldersbestemte landslag. Målet scoret hun et minutt etter å ha blitt byttet inn da hun debuterte på U19-landslaget borte mot Sverige, en uke før hun ble 18 år. 

I oktober 2021 ble hun tatt ut på det norske A-landslaget for første gang, det var 14 måneder etter at hun hadde blitt mor og i en alder av 27 år. Hun hadde da også spilt 11 sesonger i toppserien, uten å ha blitt tatt ut. Etter at Sjögren hadde tatt ut Olsvik, sa han at det viser at det finnes flere veier til A-landslaget. Noen kommer rett fra de aldersbestemte lagene, som Julie Blakstad og Elisabeth Terland. Andre, som Guro Bergsvand og Maria Olsvik, blir tatt med når de er litt eldre.

## Spillestil
I Rosenborg spiller Olsvik venstre back, og på landslaget er hun tatt ut til å spille  en vingbackrolle. I rundens duell i runde 11 i toppserien 2021, konkluderer forfatteren med at hennes største styrke er i forsvar, og spesielt en mot en. Martin Sjögren mener også at hennes hurtighet og løpsstyrke er blant hennes styrker.

## Personlig liv
Hun har studert sivilingeniør-/masterprogrammet Industriell kjemi og bioteknologi på NTNU.

I løpet av koronaviruspandemien snakket hun om hvor strenge UEFAs regler var. I løpet av hennes første samling, som varte 10 dager, fikk hun ikke lov til å treffe sin ett år gamle sønn, selv om de var i Norge deler av tiden og Norge hadde opphevet restriksjonen.

## Referanser


## Eksterne lenker
* 
*  Profil på RBKs hjemmeside
Mahek Chahal

**Mahek Chahal** (født 1979) er norsk og indisk skuespiller og modell. Hun vokste opp på Rødtvet i Groruddalen, men dro til Mumbai for å forsøke seg som skuespiller.

Chahal er blant annet kjent for hovedrollen i filmen *Nayee Padosan*, i tillegg til deltakelse i det indiske realityshowet *Big Boss 5*.

## Referanser


## Eksterne lenker
* Intervju med Chahal i Akers Avis Groruddalen 14.01.11, lest 12.03.13
*
Norsk Fiskeindustrimuseum

**Norsk fiskeindustrimuseum** er et nasjonalt museum på Melbu i Vesterålen. Museet ble opprettet våren 1991 og er anlagt i bygningsmassen til tidligere Neptun sildoljefabrikk. Museet har samlet inn en del teknisk utstyr og annet kulturhistorisk materiale fra fiskeindustrien i museet, men det er først og fremst opplevelse og formidling som skal skje i den gamle sildoljefabrikken. I 2019 foreslo Riksantikvaren å frede Neptun sildoljefabrikk som kulturminne.

Gjennom utstillinger, film og multimedia skal muset gi kunnskap om historien til norsk fiskeindustri - med fokus på blant annet forholdet mellom industri og nærmiljø. Norsk fiskeindustrimuseum er landsdekkende på sitt museale felt og har en nasjonal funksjon. Museet er ett av 12 museer i Museum Nord.

## Se også

* Fisking
* Fisk
* Fisker

## Referanser


## Eksterne lenker

* Norsk fiskeindustrimuseum, Visit Norway  *Besøkt 03.07.19*
* Neptun, Nord Norge *Besøkt 03.07.19*
Naoko Mori

**Naoko Mori** (født 1971) er en japansk skuespillerinne.

Hun spilte Saffrons gamle venninne Sarah gjennom flere episoder i den britiske situasjonskomedien *[[Absolutt fabelaktig]]*.

## Referanser


## Eksterne lenker
*
Marte Slettestøl

**Marte Sundstrøm Slettestøl** (født 11. juni 1995) er en norsk fotballspiller fra Trondheim. 
Hun spilte for junior- og rekruttlaget til Trondheims-Ørn i 2011. I 2012 ble hun tatt opp i A-stallen, 
men pådro seg i mai en alvorlig skade som satte henne utenfor resten av sesongen.

## Referanser


## Eksterne lenker
* Profil på Trondheims-Ørns hjemmeside
Förvaltningsrätt

**Förvaltningsrätt** er førsteinstansdomstol i Sveriges system av forvaltningsdomstoler. Der er tolv slike domstoler.

En förvaltningsrätt prøver saker der offentlige myndigheter har påvirket eller berørt enkeltpersoner, enten det er fysiske eller juridiske personer. Disse domstolene behandler derfor en stor mengde vidt forskjellige sakstyper, for eksempel:

* saker etter sosialtjenesteloven, der motpart blir den myndighet hvis vedtak er påklaget
* skattesaker, der motpart er Skatteverket
* trygdesaker, der motpart er Försäkringskassan
* lovlighetsprøvning etter kommuneloven, hvor vedtak fattet av kommuner og landsting er påklaget

Andre saker kan handle om byggetillatelse og andre former for konsesjon, slik som skjenkebevilling, våpenlisens eller saker etter dyrevernloven, eller saker med EU-rettslig tilknytning, som for eksempel offentlige anskaffelser eller landbrukssubsidier.

I tillegg har tre av domstolene status som *migrationsdomstol*, som innebærer at de prøver Migrationsverkets vedtak i utlendings- og statsborgersaker.

Øverste dommer ved en förvaltningsrätt betegnes *lagman*. Denne dommeren utnevnes av regjeringen etter en søknadsprosess. De øvrige embedsdommerne ved domstolen har tittelen *rådman*. Dommere som ikke er embedsdommere betegnes *assessor* eller *fiskal*.

Dommer avsagt av en förvaltningsrätt kan ankes til *[[kammarrätt]]*.

## Eksterne lenker
*
Martine Flakk

**Martine Flakk** (født 7. januar 1993) er en norsk fotballspiller fra Namsos i Nord-Trøndelag. 
Hun spilte for toppserielaget Trondheims-Ørn fra 2011. Hun scoret sitt første toppseriemål hjemme mot 
Fart 13. oktober 2012.

## Referanser


## Eksterne lenker
* Profil på Trondheims-Ørns hjemmeside
Hege Nordvik

**Hege Nordvik** (født 10. september 1991) er en norsk fotballspiller fra Klæbu. 
Hun spilte for toppserielaget Trondheims-Ørn fra 2008.

## Meritter
* Vinner Dana Cup 2008
* NM-sølv J19 2009
* NM-sølv 2010

## Referanser


## Eksterne lenker
* Profil på Trondheims-Ørns hjemmeside
Rikke Storrø

**Rikke Storrø** (født 1993) er en norsk tidligere fotballspiller fra Trondheim. 

Hun spilte for toppserielaget Kattem, og gikk til Trondheims-Ørn i 2013 da Kattem måtte trekke laget fra Toppserien. Hun har også spilt for  og .

## Referanser


## Eksterne lenker
* Profil på Trondheims-Ørns hjemmeside
* Profil hos NFF
Sveriges regioner

**Sveriges regioner**, frem til 2019–2020 kalt *landsting*, er regionale folkevalgte organer med ansvar for visse samfunnsoppgaver, først og fremst helsetjenester inkludert tannhelsetjenester, samt kultur, lokaltrafikk og regionplanlegging. Sverige har 21 regioner, som hvert dekker et av Sveriges len. I Gotlands len fungerer Gotland kommune også som region.

Regionene har beskatningsrett og virksomheten finansieres i hovedsak gjennom regionsskatten. Dessuten får regionene inntekter fra pasientavgifter og salg av tjenester. Staten bidrar med generelle og øremerkede tilskudd. Den største delen av regionenes budsjett går til helse- og tannhelsetjenester.

Det høyeste besluttende organet i en region heter *regionfullmäktige* og velges i allmenne regionsvalg. Medlemmene i regionfullmäktige velger en *regionstyrelse*, som er regionens utøvende organ.

Fra 1. januar 2019 benevnte de tidligere landstingene seg selv som regioner, og fra 1. januar 2020 ble betegnelsen *landsting* endret til *region* også i lover og forskrifter.

## Regionene
Regionene er:

*Region Blekinge
*Region Dalarna
*Region Gotland
*Region Gävleborg
*Region Halland
*Region Jämtland Härjedalen
*Region Jönköpings län
*Region Kalmar län
*Region Kronoberg
*Region Norrbotten
*Region Skåne
*Region Stockholm
*Region Sörmland
*Region Uppsala
*Region Värmland
*Region Västerbotten
*Region Västernorrland
*Region Västmanland
*Region Örebro län
*Region Östergötland
*Region Västra Götaland 

## Referanser
Giorgio Avola

**Giorgio Avola** (født 8. mai 1989) er en italiensk fekter, som spesialiserer seg i florett. Han representerte landet sitt under Sommer-OL 2012 i London, der han tok gull i lagkonkurransen.

## Referanser


## Eksterne lenker
*
Acción Democrática

**Acción Democrática** («demokratisk aksjon») (AD) er et sosialdemokratisk politisk parti i Venezuela. Partiet og dets forløpere spilte en stor rolle i de første årene etter at Venezuela ble demokratisk, med regjeringsmakt 1945–1948. Etter en periode med diktatur (1948–1958), der AD var uten innflytelse, hadde Venezuela fire presidenter fra AD fra 1960-tallet til 1990-tallet. I løpet av 1990-tallet sank oppslutningen om partiet. Partiet er medlem av Den sosialistiske internasjonale.

## Referanser


## Eksterne lenker
*
Rigsrevisionen

**Rigsrevisionen** er den danske statens revisjonsmyndighet og ligger under Folketinget. Rigsrevisionen er en av de institusjoner som utøver den parlamentariske kontroll i Danmark. Formålet er å fremme en redelig og effektiv statsforvaltning.

Hovedoppgaven består i å revidere statens utgifter, herunder regnskaper og tilskuddsregnskaper for institusjoner hvis utgifter eller underskudd finansieres av staten. Det skjer i samarbeide med politisk utpekte *statsrevisorer*, som Rigsrevisionen avgir 16–20 beretninger om året til. Det undersøkes om regnskapene er korrekte, og om pengene er blitt brukt til de formål som Folketinget har bevilget dem til.

Rigsrevisionen reviderer dessuten en rekke selskaper hvori staten har økonomiske interesser, liksom regnskaper fra aksjeselskaper hvori staten er aksjonær, gjennonmgås – det dreier seg blant annet om Post Danmark, Banedanmark og Danske Spil. Og endelig kan Rigsrevisionen yte rådgivning til forvaltningen og til statlige institusjoner, for eksempel om hvordan de kan oppnå bedre resultater.

Rigsrevisionens uavhengighet av det politiske system betyr blant annet at det kun er statsrevisorene som kan be Rigsrevisionen om å revidere et område, men også at Rigsrevisionen kan gjøre dette på eget initiativ. Rigsrevisionen velger selv hvilke metoder den vil anvende i undersøkelsene.

Rigsrevisionen reviderer regnskapene for ca. 425 statlige institusjoner, for eksempel departementer, direktorater og universiteter. I en rekke tilfelle er det inngått avtaler om at «interne revisorer» reviderer regnskapene. Rigsrevisionen har 260 ansatte og et årlig budsjett på 169 millioner kroner (2006), som fastlegges av Folketinget. Øverste sjef er riksrevisor Lone Strøm, som overtok embedet 1. mai 2012 etter Henrik Otbo.

## Eksterne lenker
*
How To Fake It In America

***How To Fake It In America*** er et musikkalbum med Bendik Brænne, utgitt i 2013. Dette er Brænne sitt debutalbum. For albumet vant han Spellemannprisen 2013 i klassen country.

## Sporliste
# «Still Too Small»
# «Curtis Came to Stay»
# «Northern Sky»
# «Hey Gillian!»
# «Never Seen a Brighter Shade»
# «Big White House»
# «Orange St.»
# «Chuck Wagon Rag»
# «Turn My Way (Feat. Bobby Keys)»

## Personell

*Andy Hall, Dobro
*Bobby Keys, Saksofon
*Bryan Owings, Trommer
*Fats Kaplin, Lap Steel, mandolin, fele
*Rob McNelley, El. Gitar
*Steven Sheehan, Aco Gitar
*Tim Marks, Bass
*Amund Maarud, El. Giitar, teknikker
*Bendik Brænne, Vokal, piano, saksofon, tekniker 
*Eivind Solheim, Trompet
*Hans F. Friis, Trombone, kor
*Jakob Jones, Kor
*Lars Oskarsen, Kor

*Lars Erik Larsen, Kor, bass
*Lasse Hafreager, Orgel
*Magnus Tveten, Kor
*Morten Krogh Hagen, Bass
*Tuva Andersen, Vokal
*Øystein Frantzvåg, Kor, Mikser
*Erick Jaskowiak, Tekniker
*Brett Lind, Assisterende tekniker
*Vegard K. Sleipnes, Tekniker
*Johnny Skalleberg, Mikser
*Henrik Maarud, Mikser
*Bryan Lucey, Mastering
*Eivind H. Natvig, Cover Foto
*Stefan C. Wold, Cover design

## Referanser


## Eksterne lenker

* http://www.musikkbloggen.no/2013/04/bendik-braenne-how-to-fake-it-in-america/
Alexandru Sirițeanu

**Alexandru Sirițeanu** (født 16. april 1984) er en rumensk fekter, som spesialiserer seg i sabel. Han representerte landet sitt under Sommer-OL 2012 i London, der han tok sølv i lagkonkurransen.

## Referanser


## Eksterne lenker
*
Xu Anqi

**Xu Anqi** (født 23. januar 1992) er en kinesisk fekter, som spesialiserer seg i kårde. Hun representerte landet sitt under Sommer-OL 2012 i London, der hun tok gull i lagkonkurransen.

Hun tok sølv under Sommer-OL 2016.

## Referanser


## Eksterne lenker
*
De Eenfoldiges Lære og Afmægtiges Styrke

**''De Eenfoldiges Lære og Afmægtiges Styrke**, betragtet over Lexien paa Michels-Dag* er en kristen traktat eller pamflett fra [[1798]], skrevet av lekpredikanten [[Hans Nielsen Hauge]] (1771-1824). Det var Hauges fjerde bokutgivelse, utgitt et halvt år etter at han 27. desember 1797 for første gang hadde blitt fengslet for sine brudd på [[konventikkelplakaten]]. Boken var på 30 sider.

Både denne boka og en annen bok som Hauge utga få måneder tidligere (*En Sandhets Bekiendelse om Saligheds Sag*) skiller seg fra Hauges to første bokutgivelser (*Betragtning over Verdens Daarlighed* og *Forsøg til en Afhandling om Guds Viisdom''). Dels er det tynnere hefter (hhv 14 og 30 sider) og dels er de «bygd opp rundt tekstene for en søndag i kirkeåret. Tekstens sentrale partier er i konstruert som prekener over evangelieteksten og Lexien, som i begge tilfellene er hentet fra Åpenbaringen.» Evangelieteksten som det forkynnes over i dette skriftet er hentet fra Matteus 18: «Sannelig, sannelig jeg sier dere, uten at dere vender om og blir som barn, kommer dere ikke inn i himmelriket». I innledningsavsnittet, som er stilet til Hauges brødre i troen, og i avslutningsavsnittet, legger Hauge seg nær en stil og rolle «som forstander og menighetsbygger», i tråd med brevsjangeren i Det nye testamentet.
 
Boka er et forsterket angrep på samtidens prester, og avsnitt herfra ble trukket fram under rettssaken mot Hauge i 1804 som særlig bevis på hans presteforakt. Både i denne boken og i de foregående skriver Hauge fra en ydmyk men likevel selvbevisst «posisjon, nemlig opprøret nedenfra».

Hauges posisjon som oppbyggelsesforfatter ble formet i og med hans fire første bøker, som alle «kom ut i mellom fire og seks opplag i tida før 1804. En regner med et samlet opplag på disse tekstene på mellom 40 og 100 000 eksemplarer i perioden fram til arrestasjonen. Ingen annen del av Hauges forfatterskap fikk en tilsvarende betydning»

## Utgivelser
* 
* 

## Referanser
Kelley Hurley

**Kelley Hurley** (født 4. april 1988) er en amerikansk fekter, som spesialiserer seg i kårde. Hun representerte landet sitt under Sommer-OL 2012 i London, der hun tok bronse i lagkonkurransen.

Under Sommer-OL 2020 i Tokyo som ble arrangert i 2021 ble hun utslått i åttendedelsfinalen i den individuelle konkurransen.

## Referanser


## Eksterne lenker
*
Larisa Korobejnikova

**Larisa Viktorovna Korobejnikova** (russisk Лариса Викторовна Коробейникова, født 26. mars 1987) er en russisk fekter, som spesialiserer seg i florett. Hun representerte landet sitt under Sommer-OL 2012 i London, der hun tok sølv i lagkonkurransen.

Under Sommer-OL 2020 i Tokyo som ble arrangert i 2021 tok hun bronse i den individuelle konkurransen. Hun tok senere gull i lagkonkurransen.

## Referanser


## Eksterne lenker
*
Vertikal integrasjon

**Vertikal integrasjon** er et uttrykk innenfor mikroøkonomien som beskriver en type eierskap. Vertikalt integrerte virksomheter og bedrifter i en distribusjonskanal / produksjonskjede er samlet gjennom å ha en felles eier. Vanligvis vil hvert medlem av distribusjonskanalen/produksjonskjeden produsere forskjellige varer eller tjenester, som så sammenstilles til nytte for de involverte. Motsatsen er horisontal integrasjon. Vertikal integrasjon beskriver eierstrategier som fører store deler av en distribusjonskanal/produksjonskjede ikke bare inn under samme eierskap, men også inn i ett selskap.

Et eksempel på dette er om eieren av en bilfabrikk også kjøper opp egne underleverandører og distribusjonsnettet for bilsalg. I dette tilfellet er selskapene på forskjellig nivå i samme distribusjonskanal/produksjonskjede.

Vertikal integrasjon er en metode for å unngå såkalt «Hold-up problem». Et monopol etablert gjennom vertikal integrasjon blir kalt et vertikalt monopol.

Begrepet er brukt blant annet for å beskrive eierskapskonstellasjoner i dagspresse og kringkasting. 
I dagligvarehandelen er vertikal integrasjon en åpen strategi, Reitangruppens kjøp av selskapet Norsk Kylling i mars 2011 annonseres med «REMA 1000 gjennomfører dermed sin strategi om vertikal integrering og eierskap i hele verdikjeden.» 

I den offentlige utredningen  om "Lov om samvirkeforetak" hevder Konkurransetilsynet med utgangspunkt i  landbruksamvirkene at «I økonomisk forstand kan et samvirke karakteriseres ved vertikal integrasjon. I et salgssamvirke er det leverandørene som eier grossisten eller videreforedlingsbedriften. I et innkjøpssamvirke er det kundene som er integrert bakover i verdikjeden ved at de eier detaljisten og i noen tilfeller også grossisten de kjøper varer fra.»

## Referanser
Elen Sagmo Melhus

**Elen Sagmo Melhus** (født 16. september 1993) er en norsk tidligere fotballspiller fra Grong i Nord-Trøndelag. Hun spilte for toppserielaget Rosenborg Ballklub Kvinner, tidligere Trondheims-Ørn, fra 2012 til 2022.

## Referanser


## Eksterne lenker
*
* Profil på Trondheims-Ørns hjemmeside
Christendommens Lærdoms Grunde

***Christendommens Lærdoms Grunde*** er en kristen bok eller et tidsskrift utgitt i to hefter i 1800 og et tredje hefte i 1804, dels skrevet av lekpredikanten Hans Nielsen Hauge (1771–1824) og dels redigert av ham med bidrag fra hans venner og trosfeller. De to første heftene omfattet tilsammen 150 sider, og det tredje heftet 85 sider.

Utgivelsen har blitt omtalt som «'Haugebevegelsens tidsskrift'. Det bemerkelsesverdige ved disse heftene, det som virkelig ga dem et tidsskriftpreg, var at Hauge tok inn mange av brevene fra Hauge-vennene. Mange stemmer kom til uttrykk. Alle fikk se at det var en stor bevegelse av likesinnede mennesker.».

Et av spørsmålene som Hauge drøfter i disse tekstene er felleseie mellom alle troende som hører til menigheten, i tråd med idealet blant de første kristne. Et annet er behovet for å begynne med handel og inntektsskapende virksomhet.

## Utgivelser
* 
* 

## Referanser
Cangyuan

**Cangyuan** (kinesisk: 沧源佤族自治县; pinyin: *Cāngyuán wǎzú Zìzhìxiàn*) fra wa-folket i byprefekturet Lincang i Folkerepublikken Kina.

Befolkningen var på  innbyggere i 1999.

## Kulturminner
Det burmesiske Guangyun-tempelet (广允缅寺, *Guangyun mian si*), et hinayanabuddhistisk tempel, og klippemaleriene i Cangyuan (沧源崖画, *Cangyuan yahua*) er oppført på Folkerepublikken Kinas liste over kulturminner. 

## Administrative enheter
**Storkommuner:**
* Mengdong (勐董镇), Yanshuai (岩帅镇), Mengsheng (勐省镇);
**Kommuner:**
* Danjia (单甲乡), Nuoliang (糯良乡), Menglai (勐来乡), Mengjiao (勐角乡), Banhong (班洪乡), Nanla (南腊乡), Banlao (班老乡).

## Referanser


## Eksterne lenker
* 
* Going to Their Heads — Magnificent Ethnic Headdresses of China
Hof Idrettslag (Vestfold)

::*[[Hof Idrettslag (Innlandet)|Hof IL]] er også et idrettslag fra Innlandet.*
**Hof Idrettslag** (stiftet som *Hof Skiklub*, 15. januar 1899 i daværende Hof kommune) og er et fleridrettslag for fotball, håndball, innebandy, langrenn, skihopp og turn. 

Idrettsforeningen er medlem av Norges Idrettsforbund gjennom Vestfold idrettskrets. Klubben er også medlem av særforbundene Norges Fotballforbund, Norges Håndballforbund, Norges Skiforbund og Norges Gymnastikk og Turnforbund, gjennom henholdsvis Vestfold Fotballkrets, Norges Håndballforbund Region Sør, Telemark og Vestfold Skikrets og Vestfold Gymnastikk og Turnkrets. Hof Idrettslag hører hjemme i Holmestrand kommune og er medlem av Holmestrand Idrettsråd.

Idrettslaget var teknisk arrangør av Ski-NM 1984.

## Fotball
Fotballaget danner sammen med Svarstad Idrettslag og Hvittingfoss Idrettslag lag i 6. divisjon avdeling Vestfold fotballkrets.

;Sesongen 2015

#### Menn
Divisjonsutvikling for herrenes seniorlag.

## Referanser




## Litteratur
*
*

## Eksterne lenker
*
Liste over statsledere i 2008

## Asia

## Europa

## Nord-Amerika

## Oseania

## Sør-Amerika

## Bildegalleri


Abdelaziz_Bouteflika.jpg|Abdelaziz BouteflikaAlgeries president(1999–2019)
Mr._Abdelaziz_Belkhadem,_2007.jpg|Abdelaziz BelkhademAlgeries statsminister(2006–2008)
Ahmed_Ouyahia_2011-05-29.jpg|Ahmed OuyahiaAlgeries statsminister(2008–2012)
José_Eduardo_dos_Santos_2.jpg|José Eduardo dos SantosAngolas president(1979–2017)
Fernando_da_Piedade_Dias_dos_Santos_(cropped).jpg|Fernando da Piedade Dias dos SantosAngolas statsminister(2002–2008)
Paulo_Kassoma,_2011_(cropped).jpg|Paulo KassomaAngolas statsminister(2008–2010)
BoniYayi_inauguration2006.jpg|Yayi BoniBenins president(2006–2016)
Festus_Mogae_2009-06-23.jpg|Festus MogaeBotswanas president(1998–2008)
Ian_Khama_(2014).jpg|Ian KhamaBotswanas president(2008–2018)
Blaise_Compaoré.jpeg|Blaise CompaoréBurkina Fasos president(1987–2014)
TertiusZongo.jpg|Tertius ZongoBurkina Fasos statsminister(2007–2011)
Pierre_Nkurunziza_-_World_Economic_Forum_on_Africa_2008.jpg|Pierre NkurunzizaBurundis president(2005–2020)
Dileita_Mohamed_Dileita_detail_090114-F-3682S-269.jpg|Dileita Mohamed DileitaDjiboutis statsminister(2001–2013)
Hosni_Mubarak_ritratto.jpg|Hosni MubarakEgypts president(1981–2011)
Ahmed_Nazif_IGF.JPG|Ahmed NazifEgypts statsminister(2004–2011)



Hamid_Karzai_listens_to_Barack_Obama_in_Kabul_2012_(cropped).jpg|Hamid KarzaiAfghanistans president(2002–2014)
Robert_Kocharyan_official_portrait.jpg|Robert KotsjarjanArmenias president(1998–2008)
Serzh_Sargsyan_official_portrait.jpg|Serzj SargsianArmenias president(2008–2018)
Serzh_Sargsyan_official_portrait.jpg|Serzj SargsianArmenias statsminister(2007–2008)
Susana_Malcorra_and_Tigran_Sargsyan_(cropped).jpg|Tigran SargsianArmenias statsminister(2008–2014)
Khalifa_ibn_Salman_Al_Khalifa_(cropped).jpg|Khalifa ibn Salman Al KhalifaDet uavhengige Bahrains statsminister fra 1971(1970–2020)
Iajuddin_Ahmed_at_Zia_International_Airport_in_Dhaka_(cropped).jpg|Iajuddin AhmedBangladeshs president(2002–2009)
Fakhruddin_Ahmed_-_WEF_Annual_Meeting_Davos_2008.jpg|Fakhruddin Ahmedsjefsrådgiver av Bangladesh(2007–2009)
Prime_Minister_Kinzang_Dorji_of_Bhutan.jpg|Kinzang DorjiLyonchen av Bhutan(2007–2008)
Jigme_Thinley_(cropped).jpg|Jigme ThinleyLyonchen av Bhutan(2008–2013)


## Referanser


## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Beskrivelse over Hans Nielsen Hauges Reiser, vigtigste Hendelser og Tildragelser

***Beskrivelse over Hans Nielsen Hauges Reiser, vigtigste Hendelser og Tildragelser*** er en selvbiografi skrevet av lekpredikanten Hans Nielsen Hauge (1771-1824) og utgitt i 1816. Boka er på 85 sider, og regnes som en viktig kilde til forståelsen av Hauge. Boka er «både et interessant bidrag til hans selvbiografi og en presentasjon av hans forståelse av kristendommen og hans vurdering av andre religiøse strømninger i samtiden». 

Boka utkom på et tidspunkt da mye i Hauges liv hadde roet seg. Rettssaken og fengselsoppholdet var endelig avsluttet i 1814, han hadde kjøpt Bakke gård i Aker. Han hadde riktignok blitt enkemann i desember 1815. 

Hauge forteller om sine reiser, om mennesker han møtte og om observasjoner han gjør seg om natur, folkelynne og mulighetene for initiativ innen næringsutvikling. Han forteller også om industri som han anla eller bidro til. «Dette blikket for naturens muligheter gjorde ham til en ekte opplysningsmann.». Han forteller også om den forfølgelsen han opplevde og de erfaringene han gjorde i møter med øvrigheten.

Boka har et «vedlegg» eller «tilleggshefte» på 8 sider hvor Hauge gjennomgår og kommenterer sine egne bøker og sin forfattergjerning. I *Anmærkninger over de af mig udgivne Skrifter* «oppsummerte Hauge sin egen produksjon og forklarte hvorfor han, "som læg mand og ukyndig saavel i Skriverigtighed som Velklangsregler", hadde tatt skrittet over i skriften».

## Utgivelser
* 

## Referanser
Malaysias føderale territoriers flagg

**Malaysias føderale territoriers flagg** representerer de tre føderale territoriene i Malaysia. Det ble antatt 23. mai 2006. Det er en horisontal trikolor med et gult, et blått og et rødt bånd. Det gule representerer respekt, uavhengighet og ære; det blå enhet, ærlighet og harmoni; og det røde styrke. I midten av flagget er Malaysias riksvåpen (*Jata Negara*). Under riksvåpenet er det tre stjerner i gull som står for de tre territoriene.

De føderale territoriene hadde opprinnelig hvert sitt flagg, og disse benyttes fremdeles for å representere hvert enkelt territorium:

Fil:Flag of Putrajaya.svg|Putrajayas flagg
Fil:Flag_of_Kuala_Lumpur,_Malaysia.svg|Kuala Lumpurs flagg
Fil:Flag of Labuan.svg|Labuans flagg
Washington Luís Pereira de Sousa

**Washington Luís Pereira de Sousa** (1869–1957) var en brasiliansk politiker og Brasils 14. president, i årene 1926–1930.

## Referanser
Håve holdeplass

**Håve holdeplass** ligger langs Tinnosbanen i Notodden kommune, den ble åpnet 1951. Den har ingen trafikk mer, men er oppført i Jernbaneverkets Network statement og er ikke offisielt nedlagt.

## Referanser

## Eksterne lenker
* Håve holdeplass hos Norsk Jernbaneklubb
Enkeltdistanse-VM på skøyter 1996 – 1000 meter menn

**Enkeltdistanse-VM på skøyter 1996 – 1000 meter menn** ble arrangert søndag 17. mars 1996 i Vikingskipet, Hamar. Sergej Klevtsjenja ble verdensmester.

## Resultater

## Eksterne lenker
*  Resultatmeny på data.ISUresults.eu (mangler de 2 som ikke fullførte løpet sitt).
*  Resultater på www.ISU.html.InfostradaSports.com
*  Resultater på www.SpeedSkatingNews.info.
*  Resultater på www.SpeedSkatingStats.com (riktig kommentar på plassering for de 2 siste løperne som ikke fullførte).
*  Resultater på The-Sports.org (mangler de 2 som ikke fullførte løpet sitt).
Artur da Silva Bernardes

**Artur da Silva Bernardes** (født 8. august 1875 i Viçosa i Minas Gerais, død 23. mars 1955 i Rio de Janeiro, var en brasiliansk politiker og Brasils 13.&nbsp;president, i årene 1922–1926.

## Referanser
Herborg

**Herborg** er et kvinnenavn med norrøn opprinnelse. Navnet er sammensatt av to ledd som betyr «hær» og «borg». Navnet har størst utbredelse på Færøyene, og er nokså sjeldent i Norge.

*Herborg* hadde i perioden 1988&ndash;1998 norsk navnedag 14. januar.

## Etymologi
*Herborg* er en norrøn form av det gammelhøytyske navnet *Heriburg*, som er dannet av *heri*, «hær», og *burg*, «borg».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Herborg Bryn (f. 1957), norsk journalist
* Herborg Bergaplass (f. 1958), norsk avisredaktør
* Herborg Finnset (f. 1961), biskop i Nidaros bispedømme
* Herborg Kråkevik (f. 1973), norsk skuespiller og sanger
* Herborg Hansen (f. 1990), færøysk sjakkspiller

## Navnedag
*Herborg* hadde fra 1998 norsk navnedag 14. januar, men var i 2025 ikke lenger i listen. Fra 2025 er 14. januar navnedag for *[[Herbjørn]]*, *[[Herbjørg]]* og *[[Hermine]]*.

## Referanser


## Eksterne lenker
Gessnertind

**Gessnertind** er et fjell i Mühlig-Hofmannfjella i Dronning Maud Land. Det er den høyeste fjelltoppen i Storkvarvet og ligger om lag fem kilometer nord for Habermehltoppen. Høyeste punkt måler 3020 moh., og det er dermed et av de høyeste fjellene i Dronning Maud Land.

Gessnertind ble oppdaget av den tredje tyske antarktisekspedisjonen (1938–39) under ledelse av Alfred Ritscher og navngitt *Geßnerspitze* etter direktøren i flyfotograferingselskapet Hansa-Luftbild, Wilhelm Geßner (1890–1944).

## Referanser
Maxim

**Maxim** (kyrillisk: Максим) er et russisk mannsnavn som betyr «størst». Navnet skrives også *Maksim*.

## Etymologi
*Maxim* har opprinnelse i det romerske familienavnet *Maximus*, som betyr «størst».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Maksim Gorkij (1868&ndash;1936), russisk forfatter
* Maxim Kontsevich (f. 1964), russisk-fransk matematiker
* Maksim Mrvica (f. 1975), kroatisk pianist
* Maksim Chmerkovskiy (f. 1980), ukrainsk danser
* Maxim Mayorov (f. 1989), russisk ishockeyspiller
* Maxim Knight (f. 1999), amerikansk skuespiller

## Annen bruk av navnet
* Maxim (tidsskrift), et internasjonalt tidsskrift beregnet på menn
* Maxim maskingevær, brukt i blant annet første verdenskrig

## Referanser


## Eksterne lenker
Landstingsvalget på Grønland 2013

**Landstingsvalget på Grønland 2013** ble avholdt over hele Grønland den 12. mars 2013, og valgte 31 representanter til Grønlands landsting for perioden 2013–2017. Sittende statsminister Kuupik Kleist fra Inuit Ataqatigiit kunngjorde valgdatoen på en pressekonferanse den 31. januar 2013. Noe overraskende vant Siumut overlegent på bekostning av Inuit Ataqatigiit og koalisjonspartnerne Demokraatit og Kattusseqatigiit. Siumut har vunnet alle valg på Grønland med unntak av landstingsvalget i 2009. 26. mars ble det klart at Aleqa Hammond fra Siumut ble Grønlands nye landsstyreleder (statsminister).

## Valgresultat
Valgresultat kunngjort av den grønlandske valgmyndigheten den 13. mars 2013:

## Referanser
Aia Stranger

**Aia Stranger** (født 1938, død 2010) var malerinne og kunstner, med galleri på Vækerøstuene og i Finestrat i Spania. Stranger brukte sterke, «glade» farger, og er kjent for sine malerier med blomstermotiver og nonfigurative motiver, samt collager med leire og lasurer. Stranger hadde årlige sommerutstillinger i Norge, samt flere permanentutstillinger i både Norge og Spania. Hun bodde i Finestrat i Spania og hennes dekorative hus var et yndet fotografiobjekt, og finnes på flere postkort fra området.

## Eksterne lenker
* NAB.no – Magnestiske bilder (Av Grace Brynn for Nordre Aker Budstikke. Publisert 11. juni 2009)
* SB.no – Kommer gjerne tilbake (Av Bjørn Hoelseth for Sandefjords Blad. Publisert 12. januar 2010)
Valeria

**Valeria** er et opprinnelig romersk kvinnenavn som betyr «være sterk». En navnebærer er Valeria Messalina, keiserinne av Roma og tredje kone til keiser Claudius. Hun er kjent for sin innflytelse ved hoffet og sitt dramatiske liv og død.

*[[Valerie]]* (*Valérie*) er en utbredt variant av navnet, blant annet i Frankrike.

## Etymologi
*Valeria* har opprinnelse som en feminin form av mannsnavnet *Valerius*. Dette var opprinnelig et romersk familienavn som var avledet av latinske *valere*, «være sterk».

## Utbredelse
*Valeria* er kjent brukt i Sverige første gang i 1823 og i Norge i 1827.

Formen *Valerie* var et populært navn i England fra 1930-årene til 1950-årene.
	

*Valeria* har bulgarsk navnedag 7. juni og russisk navnedag 20. juni. Formen *Valéria* har ungarsk navnedag 28. april og slovakisk navnedag 20. juni. *Valerija* har kroatisk navnedag 5. juni, litauiske navnedager 28. april og 9. desember og latvisk navnedag 9. april. *Valérie* har fransk navnedag 28. april. *Valerie* har tsjekkisk navnedag 18. april.

*Valeria* er i dag mest utbredt i Sør-Amerika. Den franske formen *Valérie* er et svært mye brukt navn i Frankrike.

|}

## Kjente personer med navnet

Personene i listen er ordnet kronologisk etter fødselsår.
* Valeria (gift med Sulla) (ca. 100 fvt.), romersk adelskvinne, gift med diktator Lucius Cornelius Sulla
* Valeria Messalina (ca. 17–48), romersk keiserinne, gift med keiser Claudius
* Valeria av Milano (ca. 100-tallet), romersk kristen martyr
* Valeria Maximilla (ca. 200-tallet), romersk keiserinne, gift med keiser Maxentius
* Valeria Lipczynski (1846–1930), amerikansk forretningskvinne
* Valeria Moriconi (1931–2005), italiensk skuespiller
* Valeria Bruni Tedeschi (født 1964), italiensk-fransk skuespiller og regissør
* Valeria Golino (født 1966), italiensk-gresk skuespiller
* Valeria Marini (født 1967), italiensk modell, skuespiller og designer
* Valeria Mazza (født 1972), argentinsk supermodell og forretningskvinne
* Valeria Lukyanova (født 1985), ukrainsk modell kjent som «Human Barbie»

## Referanser


## Eksterne lenker
Alexandropolis

**Alexandropolis** (latin: *Alexandropolis Maedica*) var den første byen som Aleksander den store grunnla med sitt navn i henhold til historikeren Plutark.

Den ble opprettet i den trakiske regionen til maidanere (*maedi, mædi, medi...*), en trakisk eller illyrisk stamme mellom Paionia og den sørvestlige delen av Trakia (sørvest i dagens Bulgaria). Aleksander grunnla byen etter å ha beseiret en lokal trakisk stamme som en *epitropos* (regent) av Makedonia i 340 f.Kr. Opprettelsen av Alexandropolis var direkte analog til Filippopolis, en by i Trakia som hans far Filip II av Makedonia hadde grunnlagt før ham.

Det fortelles at Aleksander forviste de lokale og bosatte en ny og blandet befolkning. Det faktum at den nøyaktige lokaliseringen av byen er ukjent i dag, kan antyde at et senere trakisk angrep fikk byen til å forsvinne fra historien. Den britiske historikeren William Woodthorpe Tarn mente at Alexandropolis var antagelig en militær koloni framfor en *[[polis]]*, bystat.

## Se også
* Zopyrion, Aleksanders guvernør i Trakia.
* Alexandria, den mest kjente av de byer Aleksander grunnla
* Alexandroupoli, en moderne by i Trakia som den historiske byen ikke må forveksles med.

## Referanser


## Eksterne lenker
* «Alexandrupolis», Livius.org
Industrimusikk

**Industrimusikk** (engelsk: *Industrial Music*) er en musikksjanger som oppstod på midten av 1970-årene med opprettelsen av det engelske plateselskapet Industrial Records, derav navnet Industrial Music. Selskapet ble startet og drevet av bandet Throbbing Gristle. 

Sjangeren er etterhvert splittet opp i flere retninger, men i hovedsak kan den beskrives som musikk som baserer seg på industriell lyd, støy, og andre lydkilder som i utgangspunktet ikke til daglig beskrives som musikalske kilder. Andre band/artister i sjangeren er bl.a. Einstürzende Neubauten og Cabaret Voltaire. 

Sjangeren fikk også utbredelse i Norge med band og artister som for eksempel Psykisk tortur og Lasse Marhaug.

## Eksterne lenker
*
Peter Thomsen

**Peter Thomsen** (født 4. april 1961) er en tysk rytter, som spesialiserer seg i feltritt. Han representerte landet sitt under Sommer-OL 2012 i London, der han tok gull i lagkonkurransen. Han tok også gull under samme øvelse under Sommer-OL 2008.

## Referanser


## Eksterne lenker
*
Ingrid Klimke

**Ingrid Klimke** (født 1. april 1968) er en tysk rytter, som spesialiserer seg i feltritt. Hun representerte landet sitt under Sommer-OL 2012 i London, der hun tok gull i lagkonkurransen. Hun tok også gull i samme øvelse under Sommer-OL 2008.Hun er datter av Reiner Klimke

Hun tok sølv under Sommer-OL 2016.

## Referanser


## Eksterne lenker
*
Kuala Lumpurs flagg

**Kuala Lumpurs flagg** representerer det føderale territoriet Kuala Lumpur i Malaysia. Det ble antatt 14. mai 1990, og er utforma av Azmi Ahmad Termizi.

Flagget er avleda fra Malaysias flagg. De fjorten røde og hvite stripene er fordelt på to grupper med sju striper i hver, den ene øverst og den andre nederst i flagget. I midten av flagget er det er horisontalt blått felt med Malaysias gylne halvmåne og fjortenarma stjerne nær stanga.

## Eksterne lenker
* Federal Territory Day: the story behind the flag av Seri Kepayang
Sandra Auffarth

**Sandra Auffarth** (født 27. desember 1986) er en tysk rytter, som spesialiserer seg i feltritt. Hun representerte landet sitt i Sommer-OL 2012 i London, der hun tok gull i lagkonkurransen. Hun tok også bronse i den individuelle konkurransen.

Hun tok sølv i Sommer-OL 2016.

Under Sommer-OL 2020 i Tokyo som ble arrangert i 2021, ble hun nummer 31 individuelt.

## Referanser


## Eksterne lenker
*